দ্য ব্রাউনিস

**দ্য ব্রাউনিজ** হল কানাডিয়ান চিত্রকর এবং লেখক পামার কক্স দ্বারা প্রকাশিত একটি ধারাবাহিক যেটি ইংরেজি প্রাচীন ঐতিহ্য এবং স্কটিশ গল্পের নাম এবং উপাদান থেকে অনুপ্রাণিত। এগুলি লেখক তার দাদীর মুখে  শুনেছিলেন। শিশুদের জন্য পদ্য সহ চিত্রিত দ্য ব্রাউনিজ ঊনবিংশ শতকের শেষের দিকে এবং বিশ শতকের গোড়ার দিকে ম্যাগাজিন এবং বইগুলিতে প্রকাশিত হয়েছিল। ব্রাউনি চরিত্রগুলি সেই সময় বিখ্যাত হয়ে ওঠে এবং এই চরিত্রগুলি ছিল প্রথম উত্তর আমেরিকান কমিক চরিত্র যা আন্তর্জাতিক স্তরে বিক্রি হয়েছিল।

thumb|right|"ব্রাউনিজ অ্যারাউন্ড দ্য ওয়ার্ল্ড" (১৮৯৪) থেকে একটি পামার কক্স ব্রাউনি

## চরিত্র এবং গল্প

ব্রাউনি হল ছোট পরী বা গবলিন সদৃশ প্রাণী যারা রাতে আসে ও দুষ্টুমি এবং সহায়তামূলক কাজ করে। পামার কক্সের  বক্তব্য অনুযায়ী, এই চরিত্রগুলি  স্কটিশ লোককাহিনীর উপর ভিত্তি করে তৈরি হয়েছিল।

## প্রকাশনার ইতিহাস
right|থাম্ব|১৮৯৫ সালের শিট মিউজিক। সেই যুগের অননুমোদিত পণ্যদ্রব্য, ব্রাউনিজ চরিত্রগুলির চেহারা কক্সের আঁকার মতো, কিন্তু কিছুটা আলাদা।

১৮৭৯ সালে একটি মুদ্রিত প্রকাশনায় ব্রাউনি চরিত্রগুলির প্রথম প্রকাশ ঘটলেও, ১৮৮১ সালের ফেব্রুয়ারিতে ওয়াইড অ্যাওয়েক ম্যাগাজিনের সংখ্যায় প্রাণীগুলি তাদের সর্বশেষ আকারে মুদ্রিত হয়। প্রথম প্রকৃত গল্প, দ্য ব্রাউনিজ রাইড, শিশুদের সাময়িকী সেন্ট নিকোলাস ম্যাগাজিনের ১৮৮৩ সালের ফেব্রুয়ারি সংখ্যায় প্রকাশিত হয়েছিল।

১৮৯৯ সালে প্রকাশিত, দ্য ব্রাউনিজ অ্যাব্রোডকে প্রথম ব্রাউনি কমিক স্ট্রিপ হিসাবে বিবেচনা করা হয়, যদিও এটি একটি টেক্সট কমিক ছিল। ১৯০৮ সালে দ্য ব্রাউনি ক্লাউন অফ ব্রাউনি টাউন প্রকাশের আগে পর্যন্ত এখানে স্পিচ বেলুন ব্যবহার করা হয়নি। ১৯০৩ সাল থেকে, দ্য ব্রাউনিজ বেশ কয়েক বছর ধরে একটি সংবাদপত্রের রবিবার স্ট্রিপ হিসাবে প্রকাশিত হয়েছিল।

প্রথম সংকলন, দ্য ব্রাউনিজ তাদের বই, ১৮৮৭ সালে প্রকাশিত হয়, এরপর শেষ ১৯১৮ সাল পর্যন্ত সিরিজের ১৬টি বই প্রকাশিত হয়। পামার কক্স ১৯২৪ সালে মারা যান।

## মার্চেন্ডাইজিং

মুদ্রিত প্রকাশনার বাইরে, দ্য ব্রাউনিজের কমপক্ষে দুবার  নাট্যমঞ্চের জন্য সংস্করণ তৈরী করা হয়েছিল। ব্রাউনি চরিত্রগুলির জনপ্রিয়তা বৃদ্ধির সাথে সাথে এগুলি বিভিন্ন পণ্যদ্রব্যে যেমন খেলা, ব্লক, কার্ড, পুতুল, ক্যালেন্ডার, বিজ্ঞাপন, মোড়ক লেবেল, মগ, প্লেট, পতাকা, সোডা পপ, স্লট মেশিন, একটি ব্যাগেল গেম ইত্যাদিতে ব্যবহৃত হতে থাকে। জর্জ ইস্টম্যান কোডাকের "ব্রাউনি ক্যামেরা" প্রচারের জন্য ব্র্যান্ড নামটি ব্যবহার করেলেও পামার কক্স কখনও তার কাজের বাণিজ্যিক ব্যবহারের জন্য কোডাকের থেকে কোনও অর্থ পাননি বলে জানা গেছে।

## বহিঃসংযোগ

### প্রধান বই
*  কক্স,পামার ''The Brownies, Their Book''. নিউ ইয়র্ক: দ্য সেঞ্চুরী কোম্পানী, ১৮৮৭.
* কক্স ,পামার ''Another Brownie Book''. নিউ ইয়র্ক: দ্য সেঞ্চুরী কোম্পানী, ১৮৯০.
* কক্স ,পামার ''The Brownies at Home''. New York-London: D. Appleton-Century Company Incorporated, [1893] ১৯৩৬.
* কক্স ,পামার  ''The Brownies Around the World''. New York-London: D. Appleton-Century Company Incorporated, [1894] ১৯৩৭.
* কক্স ,পামার  ''The Brownies Through the Union''. নিউ ইয়র্ক: দ্য সেঞ্চুরী কোম্পানী, ১৮৯৫.
* কক্স ,পামার ''The Brownies Abroad''. নিউ ইয়র্ক: দ্য সেঞ্চুরী কোম্পানী, ১৮৯৯.
* জুড, মেরী সী. ''The Palmer Cox Brownie Primer''. Pictures by Palmer Cox. নিউ ইয়র্ক: দ্য সেঞ্চুরী কোম্পানী, [1906] ১৯২১.
* কক্স ,পামার  ''The Brownies Many More Nights''. নিউ ইয়র্ক: দ্য সেঞ্চুরী কোম্পানী, 1913.
* কক্স ,পামার ''The Brownies and Prince Florimel''. নিউ ইয়র্ক: দ্য সেঞ্চুরী কোম্পানী, ১৯১৮.

### অন্যান্য
*  "The Brownies at School" from ''The Brownies: Their Book''  The Baldwin Library of Historical Children's Literature
* পামার কক্স এবং দ্য ইস্টম্যান কোডাক ব্রাউনি ক্যামেরা

## উৎস
বিষয়শ্রেণী:শিশুসাহিত্যের চরিত্র